شەفەق
نیوز/ حازم ئیسماعیل وەڕیەوبەر گشتی خانەنشینی هەرێم کوردستان، ئمڕوو شەممە،
خەوەردا ک لە سال ئایندە مووچەی خانەنشینیەیل کریەێدە سیستەم ئەلیکترۆنی.
ئیسماعیل ئەرا ئاژانس شەفەق نیوز وت: تەقەلایل حکومەت
هەرێم کوردستان وەردەوامە ئەرا جیوەجیکردن میکانزم مووچەی خانەنشینیەیل وە سیستەم ئەلکترۆنی،
و دیاری کرد ک لە سەرەتای ساڵ ئایندە ئەو سیستەمە کەفێدە ئاست جیوەجیکردن.
ئیسماعیل
دیاری کرد ک حکومەت هەرێم کوردستان یەکەم قۆناغ لە پڕۆژەگە تەواو کرد ک گریەداین گشت
وەڕیەوبەرایەتیەیل خانەنشینی وەیەکەو وەگورەی سیستەم ئەلیکترۆنی لەناو بوی، ک شمارەیان
١٥ وەڕیەوبەرایەتیە، وتیش: لە مەوقە بەیاننامەیل کاغەزی خریەنە ناو کۆمپیوتەر.
ئیسماعیل
هەمیش وت: دویەم گام پرۆژەگە گریەداین وەڕێەوبەرایەتیەیل وە بانکەیلە، ئەوەیش ئەرا
بەشەوکردن مووچەیل وە کارت زیرەک، و وەڕێەوبەرایەتی گشتی ئیرنگە دەسکردە ئامادەکردن
ئەرا دەرکردن کارت زیرەک.
